**Бад Емс** (германски: *Bad Ems*) — бањски град во Рајнската област-Пфалц, Германија. Претставува административен центар на руралниот округ Рајна-Лана и познат како бањско одморалиште и лекувалиште на реката Лана. Бад Емс е седиште и на месната општинска заедница Бад Емс.

Географија
----------

Градот е изграден на обете страни на реката Лана, која претставува природна граница помеѓу ридските системи Таунус и Вестервалд во состав на Рајнските Шкрилни Планини. Подрачјето на Бад Емс и околните приградски населби влегува во состав на природниот резерват на Насау.

Жичената железница „Курвалдбан" води од градот до видиковец на емската Бизмаркова кула (*Bismarckturm*).

Историја
--------

Во времето на Римското Царство, на местото е изградена тврдина како крепост во состав на горногерманската граница на царството, но денес преостануваат само малку наоди од неа. Позабележителни белези од тоа време можат да се среднат во околните шуми, каде се забалежуваат остатоци од некогашната римска граница.

Местото за првпат се споменува во документи од 880 г. а добило статус на град во 1324. Грофовите на Насау и грофовите на Каценелнбоген изградиле нови бањи, каде приредувале гозби за гости. Во XVII и XVIII век Бад Емс важел за еден од најпознатите бањски одморалишта во Германија. Својот врв го достигнал во XIX век, кога имал гости од целиот свет и станал омилено летувалиште на разни европски владетели и културни дејци, вклучувајќи го кајзерот Вилхелм I, руските цареви Николај I и Александар II, композиторот Рихард Вагнер, писателот Фјодор Достоевски, сликарот Василиј Верешчагин и многу други.

Во 1870 г. градот (тогаш дел од пруската покраина Хесен-Насау) се прочул како местоо на испраќање на т.н. „емска телеграма", која станала повод за Француско-пруската војна. Во рускиот цар Александар II го 1876 е потпишаал Емскиот указ, со кој се забранува употребата на украинскиот јазик. Денес на тоа место се наоѓа споменик што сведочи за овој настан.

Стопанство
----------

Стопанството во градот е потесно поврзано со бањите и угостителството, но застапени се и други гранки како медицината и електротехниката и туризмот.

Збратимени градови
------------------

Поврзано: Список на збратимени градови во Германија
Бад Емс е збратимен со:

* Обединето Кралство Дројтвич Спа (Велика Британија)
* Полска Лубин (Полска)
* Франција Кон Кур на Лоара (Франција)
* Германија Бланкенфелде-Малов (Германија)

Наводи
------

1. ↑   „Општини во Германија по население на 31 декември 2020 г.". *Сојузна статистичка служба на Германија*. 2021. (германски)
2. ↑  герм. *Verbandsgemeinde*
3. ↑  Историја на грофовијата Каценелнбоген и првиот ризлинг во светот (германски)

* Stella Ghervas, « Spas' political virtues : Capodistria at Ems (1826) », *Analecta Histórico Médica*, IV, 2006 (со A. Franceschetti).

*Bad Ems*- Википедија на германски јазик (рев. 5 септември 2005) (германски)

Надворешни врски
----------------

* Бад Емс на Ризницата ?
* Бад Емс - градски портал (германски)

Галерија
--------

* Поглед на Бад Емс од височинаПоглед на Бад Емс од височина
* Бад Емс од реката ЛанаБад Емс од реката Лана
* Бад Емс во 1900 г.Бад Емс во 1900 г.
* Некогашна бањаНекогашна бања
* Вилата „Шлинк"Вилата „Шлинк"

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 125490728
* LCCN: n80113576
* GND: 4014614-5
* SUDOC: 052654990
* BNF: cb135722316 (податоци)

 |

 |